**ΠΥΛΗ ΓΙΑ ΑΤΟΜΑ ΜΕ ΑΝΑΠΗΡΙΑ – ΠΕΡΙΠΤΩΣΙΟΛΟΓΙΚΗ ΜΕΛΕΤΗ**

**Dominique George - Κέντρο Πρόνοιας Ελληνικής Ορθόδοξης Κοινότητας.**

**Η Dominique διασχίζει μερικές γέφυρες καθ’ οδόν προς την Πύλη**

Η Dominique George είναι λειτουργός κοινωνικής πρόνοιας που παρέχει υπηρεσίες και προγράμματα υποστήριξης μέσω του Κέντρου Πρόνοιας της Ελληνικής Ορθόδοξης Κοινότητας.

Η Dominique συναντήθηκε για πρώτη φορά με τον πελάτη της, το Νίκο, μετά την παραπομπή του από τη μητέρα του πέντε εβδομάδες μετά από ένα ατύχημα στο οποίο τραυματίστηκε σοβαρά πέφτοντας από στέγη.

Ο Νίκος, που είναι μπογιατζής στο επάγγελμα, τραυματίστηκε σοβαρά στο πρόσωπο και στο ισχίο, και χρειάστηκε εγχείρηση και νοσηλεία στο νοσοκομείο για έξι εβδομάδες.

Τα προβλήματα του Νίκου επιδεινώθηκαν λόγω οικονομικών δυσχερειών, έλλειψης σταθερής στέγης και ζητημάτων ψυχικής υγείας, μεταξύ των οποίων και η κατάθλιψη.

«Η υπόθεση του Νίκου ήταν πολύπλοκη», είπε η Dominique.

«Μετά το νοσοκομείο, ο Νίκος πήγε σε κατοικία έκτακτης ανάγκης, αλλά ήλπιζε να μετακομίσει σε πιο μόνιμο περιβάλλον.

«Χρειαζόταν εξειδικευμένη υπηρεσία μεταφοράς για να επιθεωρεί χώρους για πιθανή κατοίκηση και να πηγαίνει σε ιατρικά ραντεβού, καθώς χρησιμοποιούσε αναπηρική καρέκλα.

«Οι οικονομικές περιστάσεις του Νίκου δεν του επέτρεπαν να πληρώνει χρήματα σε ταξί για να πηγαίνει στις διάφορες υποχρεώσεις του και τότε ήταν που ζήτησε βοήθεια η μητέρα του».

Η Dominique άκουσε σχετικά με την Πύλη για Άτομα με Αναπηρία μέσω του NDIS.

«Μέσω της Πύλης για Άτομα με Αναπηρία, έμαθα για το *Community Transport* *Re-Enablement Program (Κοινοτικό Πρόγραμμα Επανέναρξης Χρήσης Μεταφορών),* το οποίο παρέχει εξειδικευμένες υπηρεσίες μεταφοράς σε δικαιούχους που έχουν δυσκολία στις μετακινήσεις», ανέφερε η Dominique.

Όπως είπε, ο πάροχος υπηρεσιών μεταφοράς αναπήρων, *Travel Trainer*, παρείχε άψογη εξυπηρέτηση στο Νίκο, προσφέροντας οικονομικά προσιτή μεταφορά σε όλα του τα ιατρικά ραντεβού, και επιτρέποντάς του παράλληλα να επιθεωρεί χώρους για πιθανή κατοίκηση.

Η Dominique έχει εντυπωσιαστεί από την εξαιρετική εξυπηρέτηση της Πύλης για Άτομα με Αναπηρία στους πελάτες, ειδικά τη βοήθεια που τους προσφέρει για να μην παραγκωνιστούν από το σύστημα.

«Με κατέπληξε το αποτέλεσμα για το Νίκο», ανέφερε η Dominique.

«Όταν ένας άνθρωπος έρχεται συνεχώς αντιμέτωπος με εμπόδια χωρίς θετικό αποτέλεσμα, μπορεί να αποθαρρυνθεί.

«Η διευκόλυνση των μετακινήσεων που παρέχει η Πύλη για Άτομα με Αναπηρία στο Νίκο έχει συνεισφέρει σημαντικά στην ψυχική του υγεία και την κοινωνική του ευημερία».

«Είναι πολύ σπουδαίο να ενδυναμώνεις τόσο θετικά έναν πελάτη.

«Είναι σημαντικό να γνωρίζουμε όλοι σχετικά με την Πύλη για Άτομα με Αναπηρία, και τη συνιστώ ανεπιφύλακτα».

Για πρόσβαση στην Πύλη για Άτομα με Αναπηρία επισκεφθείτε το [www.disabilitygateway.gov.au](http://www.disabilitygateway.gov.au) ή καλέστε το 1800 643 787. Αν χρειάζεστε βοήθεια σε άλλη γλώσσα, καλέστε τη δωρεάν Υπηρεσία Μετάφρασης και Διερμηνείας στο 131 450 και ζητήστε να σας συνδέσουν με την Πύλη για Άτομα με Αναπηρία.